Üleminekuline haldusseadus (Iraak)

Iraagi Riigi haldusseadus üleminekuperioodiks (araabia keeles قانون إدارة الدولة للفترة الانتقالية, inglise keeles Law of Administration for the State of Iraq for the Transitional Period) oli Iraagi ajutine põhiseadus pärast 2003. aasta Iraagi sõda. Selle allkirjastas 8. märtsil 2004 Iraagi Valitsemise Nõukogu. Seadus jõustus 28. juunil 2004 pärast seda kui Ameerika Ühendriikide kaitseministeeriumile allunud Koalitsiooni Ajutine Valitsus suveräänsele Iraagi valitsusele võimu üle andis. Seadus kehtis 2006. aastani, kui see asendati päris põhiseadusega.

Haldusseaduse valmistas Ameerika Ühendriikide ja ÜRO nõustamisel ette George W. Bushi valitsuse 10-st ametnikust koosnev komisjon.

Viited

Kategooria:Põhiseadused
Kategooria:Iraagi ajalugu